stanford-oval/wikipedia huggingface dataset:
פפינגסטברג
שם הגבעה

במפה משנת 1683 הגבעה מכונה אייכברג (Eichberg, "הר האלונים"). על הגבעה צמח יער שממנו הורשתה האוכלוסייה לקחת עצים לבניית בתים ללא עלות. לאחר בניית בית העלמין היהודי (Jüdischer Friedhof) של פוטסדאם במדרון הדרומי של הגבעה, שונה שם הגבעה מאייכברג ליודנברג (Judenberg, "הר היהודים") בשנת 1743. בית העלמין קיים גם כיום (52°25′03″N 13°03′29″W﻿ / ﻿52.417393°N 13.057981°W﻿ / 52.417393; -13.057981), ועל אף התנכלויות חוזרות ונשנות בתקופת השלטון הנאצי, הזנחה בתקופת השלטון הקומוניסטי וונדליזם אחר כך מצב בית הקברות, אולם ההספדים וחדר הטהרה הוא סביר, כשבבית הקברות נמנו 520 קברים.
השם השלישי ניתן לאחר שהמלך פרידריך וילהלם השלישי, מלך פרוסיה קנה חלקת אדמה עם ביתן, מקדש פומונה, בשנת 1817. מכאן ואילך נקראה הגבעה פפינגסטברג עד ימינו.
האזור היה שייך לחבר המועצה קרל לודוויג פון אוספלד (Carl Ludwig von Oesfeld), ונאמר כי מלכת פרוסיה לואיזה ממקלנבורג-שטרליץ סעדה שם בפנטקוסט ("חג השבועות הנוצרי") ב-1804. לאחר השהות הנעימה בכרם, דווח כי המלכה הציעה לשנות את שם הגבעה. נאמר כי פרידריך וילהלם השלישי שינה את השם בשנת 1817, לזכר אשתו שנפטרה בשנת 1810. גרסה שנייה היא שביקור המלך בגבעה בפנטקוסט בשנת 1817 היה הסיבה לשינוי.
פסגת דריק

| --- | --- |
אין תמונה חופשית
 מידע כללי
 גובה:  2,070 מ' 
 מיקום:  אזור הברית האנטארקטית,
 רכס הרים:  רכס בריטניה 
 קואורדינטות:  80°04′00″S 156°22′59″E﻿ / ﻿80.0667°S 156.383°E﻿ / -80.0667; 156.383
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת דריק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת דריק
 
פסגת דריק או פסגת דרק (באנגלית: Derrick Peak) הוא פסגה נישאת שאינה מכוסה קרח, מצידו דרומי של קרחון הת'רטון ברכס בריטניה שבאנטארקטיקה.
גובהה של הפסגה 2,070 מטרים מעל פני הים.
הפסגה נמצאת 6 קילומטרים מערבית לקצה הצפוני של רכס ג'ונסטון.
היסטוריה > מקור השם

שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראת על שם רוברט או. דריק, משירות מזג האוויר הלאומי של ארצות הברית, אשר שימש כעוזר לנציג תוכנית המחקר האנטארקטית של ארצות הברית בכרייסטצ'רץ' שבניו זילנד מ-1960 עד פטירתו בשנת 1966.
לקריאה נוספת

• Gunter Faure, Teresa M. Mensing, , P 664
• Kevin Righter, , PP 13, 15, 79
הערות שוליים

1 2 3 4 5  מידע גאוגרפי והיסטורי
↑  מידע גאוגרפי
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
צפיר

ערך זה עוסק בסוג בתת-משפחת היעלים. אם התכוונתם למשמעות אחרת, ראו .
| צפיר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
סוג:: צפיר
מינים
 צפיר הפירנאים  צפיר האלפים
שם מדעי
 Rupicapra ‏בלנוויל, 1816
תחום תפוצה
 מקרא: באפור - תחום תפוצת הסוג בתקופת ההולוקן. באדום - תחום תפוצתו כיום.

צָפִיר (שם מדעי: Rupicapra) הוא סוג בתת-משפחת היעלים החי באירופה ובאסיה. הסוג כולל שני מינים:
צפיר הפירנאים (Rupicapra pyrenaica)
צפיר האלפים (Rupicapra rupicapra)
בעבר תפוצת הצפיר הייתה גדולה הרבה יותר, אך עם התפשטות האדם והרס מקומות הגידול לטובת מינים מבויתים צומצמה תפוצתו בצורה ניכרת. עם זאת, אין סכנה להכחדת הסוג.
ראו גם

צפיר הקורדילרים
צנטוס

| --- | --- |
 מדינה:  הרפובליקה הפולנית השנייה 
 תקופת הפעילות:  1924–1939 (כ־15 שנים) 
 
צֶנטוֹס (מפולנית: CENTOS, ראשי תיבות: Centrala Towarzystwa Opieki nad Sierotami, "מטה החברה לטיפול ביתומים") היה ארגון גג יהודי שאיגד אגודות לטיפול ביתומים יהודים. הארגון פעל בפולין בין מלחמות העולם וכן במהלך מלחמת העולם השנייה.
הקמה ופעילות

הארגון נוסד ב-1924. בתקופת הכיבוש הנאצי בפולין צורף צנטוס ליס"ס וסייע ליהודים בגטאות ברחבי אזור הממשל האזרחי הגרמני. הארגון קיים קייטנות קיץ למאות ילדים יהודים, בהם יתומים. הארגון פעל גם בתחום ההכשרה המקצועית לנוער, קיים מטבחים ציבוריים וסייע באספקת בגדים לנזקקים.
הערות שוליים

↑  פלניצה-מיידז'שין, באנציקלופדיה של הגטאות, באתר יד ושם.
↑  יסלו, באנציקלופדיה של הגטאות, באתר יד ושם.
| --- | --- |
בקרת זהויות :  NLI: 987007362794405171  PLWABN: 9810566822405606  GND: 1160755361  LCCN: no2015138706  VIAF: 166835383   WorldCat (עם VIAF): 166835383 
ערך זה הוא קצרמרבנושא השואה. אתם מוזמנים לתרום לוויקיפדיה ו.
צ'ארלי היטון

| --- | --- |

היטון בשנת 2017
 לידה:  6 בפברואר 1994 (בן 30) הממלכה המאוחדת לידס, אנגליה, הממלכה המאוחדת 
 שם לידה:  Charlie Ross Heaton 
 מדינה:  הממלכה המאוחדת הממלכה המאוחדת
 תקופת הפעילות:  מ-2012
 בן או בת זוג:  נטליה דייר 
 מספר צאצאים:  1 
 פרסים והוקרה:  פרס גילדת שחקני המסך 
 פרופיל ב-IMDb
 
צ'ארלי ר. היטון (באנגלית: Charlie R. Heaton; נולד ב-6 בפברואר 1994) הוא שחקן ומוזיקאי אנגלי, הידוע בשל גילום דמותו של ג'ונתן באיירז בסדרת המקור של נטפליקס "דברים מוזרים".
ביוגרפיה

היטון נולד בבלידס, מערב יורקשייר באנגליה ב-6 בפברואר 1994. הוא גדל עם אמו היחידנית בעיירת החוף ברידלינגטון במזרח יורקשייר.  להיטון יש אחות גדולה, לוי היטון, גם היא שחקנית.
קריירה

לאחר שעבר ללונדון כשהיה בן 16, היטון הצטרף ללהקת הנויז רוק "Comanechi" כמתופף וסייר איתם במשך כשנה וחצי. לאחר מכן, היטון הצטרף ללהקת הרוק פסיכדלי "Half Loon".
חיים אישיים

בשנת 2014, נולד לו בן, ארצ'י, ממערכת יחסים עם בת זוגו לשעבר, המוזיקאית היפנית אקיקו מאטסורה (אנ').
מאז שנת 2016, היטון בזוגיות עם השחקנית האמריקאית נטליה דייר, שמשחקת לצידו בסדרה "דברים מוזרים".
ב-21 באוקטובר 2017, בקשתו של היטון להיכנס לארצות הברית סורבה כאשר פקידי המכס מצאו עקבות של קוקאין בין חפציו, והוא הועלה על מטוס חזרה ללונדון. היטון הסיר את בקשתו להיכנס לאמריקה על מנת להימנע ממעצר. בעקבות תקרית זו, היטון פיספס את בכורת העונה השנייה של "דברים מוזרים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Rise of the Footsoldier Part II | דילר |  |
| 2015 | Urban & the Shed Crew | פרנק |  |
| 2016 | כמו שאתה (אנ') | מארק |  |
| 2016 | כלואים (אנ') | סטיבן פורטמן |  |
| 2017 | סוד בעליית הגג (אנ') | בילי |  |
| 2020 | המוטאנטים החדשים | סמואל "סאם" גתארי / קאנונבול |  |
| 2021 | No Future | וויל |  |
| 2021 | המזכרת 2 (אנ') | ג'ים דאגר |  |
| 2024 | Billy Knight | אלכס הובס |  |
פילמוגרפיה > טלוויזיה

| שנה | סדרה | תפקיד | הערה |
| --- | --- | --- | --- |
| 2015 | DCI Banks | גארי מקריידי | 2 פרקים |
| 2015 | Vera | ריילי | פרק: "Changing Tides" |
| 2015 | נפגעים (אנ') | לוק דיקינסון / ג'ייסון וייקוט | 2 פרקים |
| 2016–הווה | דברים מוזרים | ג'ונתן באיירז | תפקיד ראשי (4 עונות); 34 פרקים |
| 2020 | Soulmates | קורט שפרד | פרק: "Break on Through" |
הערות שוליים

↑  Dziautaite, Modesta (18 July 2016). Bailey, David (ed.). "Charlie Heaton". Interview Magazine. Retrieved 31 July 2016.
↑  Stranger Things' Charlie Heaton and Natalia Dyer Take A Lie Detector Test. Vanity Fair. 12 July 2019.
↑  Weinstock, Tish (2 November 2016). "stranger things have happened: charlie heaton on finding fame". I-D Vice.
↑  Grater, Tom (5 October 2015). "Charlie Heaton, Stars of Tomorrow 2015". Screen Daily. Media Business Insight Limited. Retrieved 31 July 2016.
↑  "Charlie Heaton on Instagram: "Hey guys! 'Half loon' the band I used to play in debuted their first single 'Ruth' from their upcoming album. Go to there page to check it…"". Instagram. Retrieved 22 January2019.
↑  "Stranger Things' Charlie Heaton Has a Son With Ex Akiko Matsuura". US Weekly. American Media Inc. 30 October 2017. Archived from the original on 12 June 2018. Retrieved 7 November 2017.
↑  "Natalia Dyer And Charlie Heaton From Stranger Things Dating: Their Relationship Timeline Revealed". Capital. 3 July 2019. Retrieved 14 July 2019.
↑  The Associated Press (28 October 2017). "'Stranger Things' star Charlie Heaton denied US entry over drugs". USA Today. Gannett Satellite Information Network. Retrieved 30 October 2017.
↑  Fernandez, Alex (28 October 2017). "Stranger Things Star Charlie Heaton Refused Entry into U.S. After Allegedly Being Caught with Cocaine at Airport". People. Meredith Corporation. Retrieved 30 October2017.
| --- | --- |
בקרת זהויות :  GND: 118039951X  LCCN: no2017143479  MusicBrainz: 8892229e-0aac-47be-9b41-afbfb8e00c1d  VIAF: 8099151051923433530006   WorldCat (עם VIAF): 8099151051923433530006
צ'ארלס ג'יימס פולגר

צ'ארלס ג'יימס פולגר (באנגלית: Charles James Folger;‏ 16 באפריל 1818 – 4 בספטמבר 1884) היה פוליטיקאי ועורך דין אמריקאי, שכיהן כמזכיר האוצר של ארצות הברית מ-1881 ועד למותו.
ראשית חייו

צ'ארלס ג'יימס פולגר נולד באי ננטקט שבמסצ'וסטס. כשהיה בן 12 עברה משפחתו לז'נבה שבמדינת ניו יורק. בהמשך הוא למד בקולג' הוברט שבז'נבה, שם הוא סיים בהצטיינות ב-1836. לאחר סיום לימודיו שם הוא למד משפטים בהדרכתם של מארק ה. סיבלי ואלווה וורדן בקנאינדייגואה, ניו יורק וב-1839 הוא התקבל ללשכת עורכי הדין. הוא החל לעסוק במקצועו בליונס, ניו יורק, וב-1840 שב לז'נבה, שם התגורר עד יומו האחרון. ב-18 ביוני 1844 הוא נשא לאישה את סוזן רבקה וורת'.
קריירה ציבורית

ב-1844 מונה פולגר כשופט בבית המשפט בניו יורק (Court of Common Pleas), שם הוא שירת כשנה.
פולגר היה חבר המפלגה הרפובליקנית וכיהן כחבר בסנאט מדינת ניו יורק בשנים 1862 -1869. במהלך תקופה זו הוא שימש כנשיא הזמני של הסנאט במשך ארבע שנים וכיושב ראש ועדת המשפט של הסנאט. פולגר שימש כנציג לוועידה החוקתית של ניו יורק בשנים 1867–1868 וכנציג בוועידת המפלגה הארצות של 1868.
ב-1869 התפטר פולגר מהסנאט של מדינת ניו יורק לאחר שמונה על ידי הנשיא יוליסס ס. גרנט כגזבר ארצות הברית (אנ') בניו יורק. בשנה שלאחר מכן נבחר פולגר להיות אחד מהשופטים הראשונים של בית המשפט לעתירות של ניו יורק שהתארגן מחדש. לאחר מותו של סנפורד צ'רץ' הוא מונה ב-20 במאי 1880 על ידי מושל ניו יורק אלונזו קורנל כנשיא בית המשפט באופן זמני. בנובמבר הוא נבחר לתפקיד באופן קבוע.
ב-1881 הציע הנשיא ג'יימס גרפילד לפולגר את משרת התובע הכללי של ארצות הברית, אך הוא דחה את ההצעה. מאוחר יותר אותה שנה הוא התפטר ממשרתו השיפוטית כדי לקבל את מינויו של הנשיא צ'סטר ארתור כמזכיר האוצר של ארצות הברית. ב-1882 הוא ניסה להתמודד על משרת מושל ניו יורק אך הובס על ידי מועמד המפלגה הדמוקרטית גרובר קליבלנד.
מותו והנצחתו

צ'ארלס ג'יימס פולגר נפטר ב-4 בספטמבר 1884 בביתו שבז'נבה. הוא נטמן בבית הקברות גלנווד שבעיר לצדה של רעייתו שנפטרה שבע שנים קודם לכן.
העיר ז'נבה קראה למחלקת כיבוי האש המקומית על שמו ובוושינגטון די. סי. נקרא על שמו פארק. בשנים 1879 ו-1880 התארגנה פלוגה של המשמר הלאומי של ניו יורק בז'נבה והיא נקראה על שמו של פולגר. הפלוגה השתתפה במלחמת ארצות הברית-ספרד, קיימת עד היום ובסיסה באית'קה.
הערות שוליים

↑  Judge Folger appointed, The New York Times, October 28, 1881.
↑  Secretary Folger dead, The New York Times,  September 5, 1884.
| --- | --- |
בקרת זהויות :  NLI: 987010649159905171  LCCN: nr00002849  NARA: 10611894  SNAC: w6pg2cx8  VIAF: 76151606   WorldCat (עם VIAF): 76151606
פריטולה

| --- | --- |

 
 מאכלים
 סוג:  frittelle, מזון, קינוח, דונאט 
 מטבח:  Venetian cuisine 
 מוצא:  איטליה 
 מרכיבים עיקריים:  בצק, בלילה 
 
פְרִיטוּלֶה (בקרואטית: Fritule) הוא מאפה חגיגי קרואטי שנעשה במיוחד לחג המולד.
מאפיינים

הם דומים לסופגניות קטנות, לזפולה האיטלקית, לפריטוֹלה (fritole) הוונציאנית, ולחטיף חג המולד ההולנדי אוליבול (כדורי שמן). עם זאת, הם בדרך כלל בטעם רום וגרידת הדרים, המכילים צימוקים, ומעליהם אבקת סוכר. גרסה של המנה, הנקראת מישקֶה (miške), מכינים בסלובניה.
גלריה

פריטולה עשוי לערב חג המולד
פריטולה עם קישוט אבקת סוכר
פריטולה מוארך
הערות שוליים

↑  Croatian Fritule | Christmas Cookie | recipes, www.clevelandwomen.com
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
פריטו-ליי

| --- | --- |

 נתונים כלליים
 סוג:  חברת מזון
 תקופת הפעילות:  1961–הווה (כ־63 שנים)
 חברת אם:  פפסיקו
 חברות בנות:  Walkers  Sabritas 
 מיקום המטה:  פלאנו 
 משרד ראשי:  פלאנו, טקסס, ארצות הברית
 ענפי תעשייה:  תעשיית המזון 
 מוצרים עיקריים:  מזון
  
 http://www.fritolay.com/
 
פריטו-ליי צפון אמריקה (באנגלית: Frito-Lay North America) היא חטיבה של פפסיקו המייצרת, משווקת ומוכרת חטיפי תירס, חטיפי תפוחי אדמה וחטיפים אחרים. המוצרים העיקריים של פריטו-ליי הם פריטוס (Fritos, צ'יפס תירס), צ'יטוס (Cheetos, חטיפים בטעם גבינה), דוריטוס (Doritos, צ'יפס טורטייה) וטוסטיטוס (Tostitos, צ'יפס טורטייה), צ'יפס תפוחי אדמה תחת המותג ליי (Lay's potato chips), רולד גולד (Rold Gold, כעכים), ראפלס (Ruffles, צ'יפס תפוחי אדמה), ובאירופה חטיפים שונים תחת השם ווקרז (Walkers).
מוצרים בולטים בארצות הברית

טוסטיטוס (אנ')
צ'יטוס
דוריטוס
פריטוס(אנ')
פאניאנס(אנ')
Lay's (אנ')
ראפלס
סאן צ'יפס(אנ')
נוכחות בישראל

בשנת 1990 החל שיתוף פעולה בין תאגיד המזון הישראלי עלית לבין פפסיקו, באמצעות חברת הבת Pepsico Investments Europe. בעקבות זאת הקימה עלית מפעל חטיפים בשדרות המייצר את מותגי פריטו-ליי, כגון ראפלס, צ'יטוס, דוריטוס וליי (תחת השם תפוצ'יפס). בעקבות המיזוג בין שטראוס לעלית מיוצרים מוצרים אלה כיום על ידי שטראוס גרופ. פפסיקו ושטראוס קשורות בסדרת הסכמים; כל אחת מחזיקה במחצית הון המניות של חברת שטראוס פריטו-ליי. לשטראוס פריטו-ליי הוענק רישיון בלעדי לייצור, הפצה ומכירה בישראל של חטיפים המבוססים על ידע וסימני מסחר של פריטו-ליי.
צפיפות נושאי מטען

צפיפות נושאי המטען הוא פרמטר פיזיקלי המאפיין את מספר החלקיקים הטעונים החופשיים ליחידת נפח, שמגיבים למתח חשמלי ויוצרים הולכה בחומר. בדרך כלל חלקיקים אלו הם אלקטרונים ובמוליך למחצה גם חורים.
הגדרה מתמטית

בשונה מצפיפות מטען - שהיא מספר החלקיקים הטעונים ליחידת נפח עבור אנרגיה מסוימת - צפיפות נושאי המטען מתקבלת על ידי אינטגרציה על צפיפות המצבים באנרגיה כפול האכלוס שלהן, על פני כל האנרגיות, מחולק ביחידת נפח:
n=\int D(\mathbf {E} )f(\mathbf {E} )\,\mathrm {d} E.
כאשר  D היא צפיפות המצבים,  f היא התפלגות פרמי-דיראק ו- n הוא הסימון המקובל לצפיפות נושאי המטען.
במוליך למחצה, כאשר ישנה גם צפיפות של חורים, צפיפות נושאי המטען מוגדרת בצורה הבאה:
{\sqrt {n_{e}\cdot \ n_{p}}}
מדידה אמפירית

צפיפות נושאי המטען נמדדת בדרך כלל על ידי אפקט הול, שבו נוצר מתח בכיוון ניצב לזרימת הזרם בהשפעת שדה מגנטי על ידי כח לורנץ. מתח זה תלוי בצפיפות נושאי המטען:
 V_{hall}={I\cdot B \over n\cdot e\cdot d}
צפיפות נושאי מטען משתנה בדרך כלל בין  n=10^{17}[cm^{-3}] בחומר מבודד ובין  n=10^{23}[cm^{-3}]  במוליך טוב.
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
ציטוגנטיקה

גנים מסוימים המסומנים פלואורסצנטית (באדום ובירוק) על גבי כרומוזומי אדם
ציטוֹגנטיקה (באנגלית: Cytogenetics) היא תחום בביולוגיה המגשר בין הגנטיקה והביולוגיה התאית (ציטולוגיה).
מקור המילה ציטוגנטיקה ביוונית: קיטוֹס פירושו "סל, מְכל" (ובהשאלה – תא).
הציטוגנטיקה מתמקדת בעיקר בחקר הכרומוזומים – מולקולות ענק רציפות של DNA המסודרות בצפיפות, מלופפות סביב חלבונים ונמצאות בכל היצורים החיים. הענף חוקר את צורות הסידור, האריזה והליפוף הייחודיות של הכרומוזומים, את המרכיבים השונים המשתתפים בסידור (היסטונים, למשל), את צורות הסימון הגרפיות של הכרומוזומים (קריוטיפ), את האירועים המתרחשים בכרומוזומים בעת חלוקת התא (מיטוזה ומיוזה), את הטלומרים (קצוות הכרומוזומים) והשפעתם על אורך חיי היצור, וכן את המחלות השונות הנגרמות כתוצאה מפגמים גנטיים כרומוזומליים (תסמונת דאון ותסמונת פרדר וילי, למשל).
הציטוגנטיקה קשורה הדוקות לגנטיקה המולקולרית, החוקרת את האופן בו מבוצעים תהליכים מולקולריים בחומר התורשתי, כגון שכפול DNA, שעתוק ותרגום. האופן שבו ארוז ה-DNA ומלופף סביב ההיסטונים משפיע בצורה מכרעת על יכולתו להיות משועתק (ומכאן – משפיע על שעתוק הגנים, ייצור החלבונים ותכונות התא). האנזים RNA פולימראז, הנצמד ל-DNA ומייצר גדיל RNA לפי תבנית ה-DNA, יכול להיצמד ל-DNA רק בזווית מסוימת, ורק כשה-DNA נגיש. גורמי שעתוק רבים, אשר מווסתים את שעתוק הגנים, עושים זאת באמצעות היצמדות לאתרים מיוחדים ב-DNA וגרימת שינויים בסידור המרחבי של ה-DNA ובמידת נגישותו ל-RNA פולימראז. הציטוגנטיקה והגנטיקה המולקולרית חוקרות במשותף את ההשפעה של אריזת הכרומוזומים על שעתוק הגנים.
צפיפות פיקסלים

תמונה המראה גרף של היחס בין פיקסלים לאינץ' אחד.
צפיפות פיקסלים הוא מושג המתקשר לאיכות תמונה במסכים, הוא מבטא כמה פיקסלים נמצאים לאינץ' או סנטימטר.
יחידותיה של צפיפות הפיסקלים היא (Pixle Per Inch) PPI כלומר כמות פיקסלים לאינץ', או (Pixle Per CentiMeter) PPCM כלומר כמות פיקסלים לסנטימטר.
הגדרה

צפיפות פיקסלים הוא יחידה שמבטא את זה ששכל שיש יותר ממנו (כלומר המספר גבוה יותר) - בהכרח התמונה חדה יותר לכל גודלי המסכים, זאת בניגוד לרזולוציה (כלומר מספר הפיקסלים במסך) שלא מעיד זאת לכל גודלי המסכים, אלא רק לאותו גודל של מסך.
רזולוציה זו כמות הפיסלים שיש במסך, ומסכים משתנים בגודלם בין מכשירים, כלומר מסך גדול עם רזולוציה גבוהה יותר לא בהכרח יותר חד ממסך קטן יותר עם רזולוציה נמוכה יותר, שכן יכול להיות שבעוד שהרזולוציה גבוהה יותר לפי יחס מסוים, המסך גדול הרבה יותר מאותו יחס, וזה פרט שיכול לגרום לאיכות התמונה להיות פחות חדה. היות שיש נתון קבוע (פיקסל) ונתון משתנה (המסך) - אין רזולוציה גבוהה יותר יכולה להגיד איזה מסך חד יותר.
עם זאת, צפיפות פיקסלים היא כמה פיקסלים יש באינץ' / סנטימטר, דבר שלא משתנה ולכן אם צפיפות פיקסלים במכשיר אחד גבוהה מצפיפות פיקסלים במכשיר אחר - בהכרח האיכות של התמונה בו יותר טובה, שכן המסך פה אינו פריט נצרך. היות שיש שני נתונים קבועים (פיקסל ואינץ' / סנטימטר) - בהכרח צפיפות פיקסלים גבוהה יותר יכולה לומר איזה מסך חד יותר.
הערות שוליים

↑  What is Pixel Density of a Device, ScientiaMobile
↑  MATERIAL DESIGN, Pixel density
קונספציה (אתר אינטרנט)

קונספציה היה אתר אינטרנט (בכתובת exego.net) ששימש מגזין ובמה לתרבות הדיגיטלית. האתר הוקם בשנת 1999 על ידי ירדן לוינסקי, אילן גליני ואורי ברוכין. פעילותו הופסקה בשנת 2009, אם כי כמה תת-פרויקטים היו פעילים עד ל-2012.
האתר עסק בתרבות דיגיטלית ובמסגרתו פותחו מספר פרויקטים, כגון:
רשימות - מערכת אתרים אישיים.
הכללים - פרויקט המסביר בהרחבה על סטנדרטים בבניית אתר אינטרנט.
הקולקטיב - עלון שבועי שנשלח למנויים שלו באימייל ועוסק בטכנולוגיה.
אופטימום - אתר המציג קישורים לאתרים נבחרים ומשמש מפה לאינטרנט הישראלי.
המוסף הטיפוגרפי - מגזין שעוסק בטיפוגרפיה בישראל.
נמלים עובדות - פרויקט המציג ראיונות עם אנשים שמשפיעים על עולם האינטרנט הישראלי.
הפורום של קונספציה - "לדבר על סביבות דגיטליות, עיצוב, טכנולוגיה, טרנדים, וסתם דברים שכיף להראות."
בנוסף נמצאו באתר מספר פרויקטים נוספים הקשורים גם הם לנושא התרבות הדיגיטלית והאינטרנט.
האתר היה מגזין תרבות רשת פופולרי וחשוב בשנותיו הראשונות, בעיקר עבור העוסקים בפיתוח ועיצוב אתרים או בקידום האינטרנט בעברית. ב-2002 הגדיר אתר ynet את האתר כ"גורם משפיע בתחום המדיה החדשה בישראל". שנה אחר כך נבחרו יוצרי האתר לרשימת 100 מובילי התרבות הישראלית של ידיעות אחרונות, בין השאר לפני יעקב אילון ואריק איינשטיין.
ב-2004 ו-2005 איגוד האינטרנט הישראלי קיים שיתופי פעולה עם המגזין כמו כן זכה האתר בתעודות הוקרה ו"תג ההתנדבות" 2005-2006 של איגוד האינטרנט הישראלי.]
האתר התבסס על תורמי תוכן חופשי ולא הכיל פרסומות. ב-2006, האתר נסגר לתקופה מה עקב קשיי תקציב. לאחר תקופה נוספת נסגרו רוב מיזמי האתר, ומה שנותר מקונספציה היה אתר רשימות - אתר בלוגים אליטיסטי באופיו, שהמשיך לרכז בלוגים של סופרים, מוזיקאים, אנשי תקשורת ואקדמאים. במהלך השנים עם השינויים שעברו בבלוגוספירה התעמעם יחודו של "רשימות". בסוף 2009 עזרו מנהלי הפרויקט לכל המשתתפים לייצא את החומרים שלהם ולעבור לאתרים עצמאיים על גבי וורדפרס, זאת מאחר שהמשך פיתוח מערכת נפרדת הסתבר כלא יעיל. מרבית הכותבים עברו, עם כל החומרים שלהם באותו שלב, לפלטפורמות אחרות כמו וורדפרס או בלוגספוט והאתר עצמו הפך למעשה לאגרגטור שהציג כותרות של כותבים שבחרו לעשות זאת בעודם כותבים בפלטפורמה אחרת. רשימות שהיה ציון דרך ברשת הישראלית. לאחר הודעה רשמית בבלוג הפרויקט בדצמבר 2019, ירד עמוד העדכונים סופית מהרשת באפריל 2020.
לאחר סגירת אתר "רשימות", פרויקט "פרפרים - הבלוגוספרה שלנו" משמש פלטפורמה להמשיך את דרכו.
הערות שוליים

↑  טוויטר הרג את הפורום של קונספציה, ב"וובסטר" הבלוג של חנן כהן
↑  על טרולים אקס-טריטוריאליים, ומות הקולקטיב הפרטי שלי, בבלוג של אורי ברוכין
↑  במקום הראשון: תרשים פיגוע במחסום ארז, באתר וואלה, 10 במרץ 2004
↑   (הקישור אינו פעיל, 14.6.2020)(הקישור אינו פעיל, 14.6.2020)
↑  באתר איגוד האינטרנט(הקישור אינו פעיל, 14.6.2020)
↑  באתר נענע(הקישור אינו פעיל, 14.6.2020)
↑  אלי אשד, מצב הבלוגים בעשור השלישי של המאה ה-21, ‏2020-05-20
צ'ארלס ג'יימס מקדונלד

צ'ארלס ג'יימס מקדונלד (באנגלית: Charles James McDonald;‏ 9 ביולי 1793 –  16 בדצמבר 1860) היה עורך דין, משפטן ופוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-37 בשנים 1839–1843.
ראשית חייו

צ'ארלס ג'יימס מקדונלד נולד בצ'ארלסטון, קרוליינה הדרומית כבנם של מרי גלאס ברן וצ'ארלס מקדולנד. כתינוק הוא עבר עם הוריו, שהיו מהגרים סקוטים, מקרוליינה הדרומית למחוז הנקוק שבג'ורג'יה. הוא למד באקדמיה של הכומר נייתן בימן במאונט זאיון, ולאחר מכן למד בקולג' קרוליינה הדרומית, שם הוא קיבל ב-1816 תואר בוגר אוניברסיטה.
לאחר שנה אחת של לימודים, התקבל מקדונלד ללשכת עורכי הדין של ג'ורג'יה, ועד מהרה החזיק במשרד עורכי דין מצליח ורכש אחוזת מטעים משל עצמו במחוז ביב. ב-1822 הוא נכנס לשירות הציבורי כתובע כללי בבית המשפט הגבוה בסבב השיפוטי פלינט שבמחוז הנרי, ושלוש שנים מאוחר יותר הוא התמנה כשופט באותו בית משפט.
ב-1825 עבר מקדונלד למייקון, עיר הולדתה של רעייתו, אן פרנקלין, שם גידלו השניים שלוש בנות ושני בנים. ב-1830, בגיל 37, הוא פרש מכס השיפוט. ב-1835 נפטרה רעייתו, וארבע שנים לאחר מכן הוא נשא לאישה את אליזבת רואן רפין.
ראשית הקריירה הפוליטית

כמי שדחף את התיעוש בדרום כאשר היה במייקון, השקיע מקדונלד בפיתוח ענף הרכבות, המשיך לעסוק בעריכת דין, ונכנס לעסקי הקרקעות. באותה תקופה הוא גם כיהן תקופת כהונה אחת של שנה בבית הנבחרים של ג'ורג'יה ושתי תקופות כהונה של שנה אחת בסנאט המדינתי, והיה פעיל במיליציה של ג'ורג'יה כבריגדיר גנרל.
מושל ג'ורג'יה

ב-1839 התמודד מקדונלד מטעם המפלגה הדמוקרטית כמועמד למשרת מושל ג'ורג'יה. הוא הביס את מועמד המפלגה הוויגית, צ'ארלס דוהארטי בהפרש של פחות מ-2,000 קולות, וכיהן כמושל במשך שתי תקופות כהונה עד 1843. מקדולנד היה מושל ג'ורג'יה השני שאייש את מעון המושל הישן במילדג'וויל, אז בירת המדינה.
בעת בחירתו כמושל, סבלה כלכלת ג'ורג'יה מתנודות בשל הפאניקה של 1837 (אנ'). מחירי הכותנה צנחו לארבע או חמישה סנט לפאונד, והסחר נכנס לקיפאון. עם חוב מדינתי של כמעט מיליון דולר וכשקופת האוצר הייתה ריקה, הציב מקדונלד לעצמו כמשימה להחיות את כלכלת המדינה, אך ניצב בפניו מאבק קשה.
המפלגה הדמוקרטית החזיקה ברוב קטן בלבד בבית המחוקקים המדינתי, וב-1840 כבר שלטו בו הוויגים. ועדיין, מקדונלד הצליח לשכנע את המחוקקים לבטל את שליטת המחוזות במיסי הרכוש, שיותר ויותר נוהלו באופן בלתי תקין, ולהפנות את הכספים האלו לקופת המדינה. לאחר מכן, כאשר הטיל וטו על הצעת חוק של הוויגים שעל פיה הוצע קיצוץ של 20 אחוזים במס לבעלי רכוש, הוא הציע העלאת מיסים, אך בתחילה לא עלה הדבר בידו. ללא חשש, הוא הורה לגזבר המדינה לא לשלם את משכורות המחוקקים עד אשר כל הוצאות המדינה ישולמו. מתוך כעס על הוראתו הרודנית לכאורה של מקדונלד, אישר בית המחוקקים בכל זאת גידול של 25 אחוזים במס הרכוש הכללי.